György Gedó

György Gedó (s. 23. huhtikuuta 1949 Budapest)Sports Reference LLC (Klugen mukaan syntymävuosi on 1948) on entinen unkarilainen nyrkkeilijä ja olympiavoittaja.Sports Reference LLCKluge, s. 400

Gedó osallistui neljiin olympialaisiin kevyimmässä eli alle 48-kiloisten sarjassa. Méxicon 1968 olympialaisissa hän hävisi avausottelussaan australialaiselle Joseph Donovanille kehätuomarin keskeytyksellä toisessa erässä.Kluge, s. 68 Münchenin 1972 olympialaisissa hän voitti kultaa.Wallechinsky, s. 183Kluge, s. 273 Hän voitti thaimaalaisen S. Surapongin luovutuksella kolmannessa erässä, australialaisen D.A. Talbotin pistein 5–0, neuvostoliittolaisen Vladimir Ivanovin pistein 3–2, brittiläisen Ralph Evansin pistein 5–0 sekä loppuottelussa pohjoiskorealaisen Kim U-Gilin pistein 5–0. Montréalin 1976 olympialaisissa hän voitti iranilaisen S. Bashirin tyrmäyksellä toisessa erässä ja mongolialaisen S. Batsukhin pistein 5–0 mutta hävisi puolivälierissä thaimaalaiselle Payao Pooltaratille pistein 1–4 ja päätyi sijoille 5–8.Kluge, s. 497 Moskovan 1980 olympialaisissa hän voitti ugandalaisen C. Lubulwan kehätuomarin keskeytyksellä ensimmäisessä erässä mutta hävisi puolivälierissä kuubalaiselle Hipolito Ramosille pistein 0–5 ja päätyi sijoille 5–8.Kluge, s. 722

Gedó voitti Euroopan-mestaruuden 48 kilogramman sarjassa Bukarestissa 1969 ja Madridissa 1971.Lounasheimo, s. 762 Katowicessa 1975 hän saavutti EM-pronssia.Lounasheimo, s. 763

Seuratasolla Gedó edusti Vasas Budapestia.

 Lähteet 





 Viitteet 

Luokka:Unkarilaiset nyrkkeilijät
Luokka:Unkarilaiset olympiavoittajat
Luokka:Vuonna 1949 syntyneet
Luokka:Elävät henkilöt